ประธาน กมธ.ตำรวจ ลุย นครสวรรค์ รับฟังปัญหาจากข้าราชการ ตร.ในพื้นที่
นิโรธ ส.ส.นครสวรรค์ พปชร. ในฐานะประธาน กมธ.ตำรวจ ลงพื้นที่นครสวรรค์ ตรวจเยี่ยมให้กำลังใจ พร้อมรับฟังปัญหาจากข้าราชการตำรวจในพื้นที่ ยัน กมธ.ฯ พร้อมแก้ไขปัญหาวันที่ 19 ก.ค. นายนิโรธ สุนทรเลขา ส.ส.จังหวัดนครสวรรค์ เขต 6 พรรคพลังประชารัฐ ในฐานะประธานกรรมาธิการการตำรวจ สภาผู้แทนราษฎร และนายสัญญา นิลสุพรรณ ส.ส. เขต 3 จ.นครสวรรค์ พรรคพลังประชารัฐ ในฐานะคณะทำงานอนุกรรมการพิจารณากลั่นกรองเรื่องร้องเรียนคณะกรรมาธิการตำรวจ สภาผู้แทนราษฎร ลงพื้นที่จังหวัดนครสวรรค์ ตรวจเยี่ยมศึกษาดูงานตํารวจ พร้อมด้วย นายอรรถพร สิงห์วิชัย ผู้ว่าราชการจังหวัดนครสวรรค์ พล.ต.ท.อภิชาติ ศิริสิทธิ์ ผู้บัญชาการตำรวจภูธรภาค 6 และผู้กำกับ อีก 20 สถานีตำรวจภูธรเข้าร่วมนายนิโรธ ระบุว่า ได้ลงพื้นที่ตรวจเยี่ยม รับฟังปัญหา และได้ให้กำลังใจกับพี่น้องข้าราชการตำรวจ ในการปฏิบัติหน้าที่ต่างๆ ช่วยเหลือประชาชนในพื้นที่ให้ปลอดภัยในชีวิตและทรัพย์สิน ซึ่งกรรมาธิการการตำรวจ พร้อมที่จะนำปัญหาต่างๆ ที่ได้รับไปพิจารณาเพื่อหามาตรการให้ความช่วยแหลือต่อไป เพราะกรรมาธิการการตำรวจไม่เพียงเป็นฝ่ายตรวจสอบตำรวจ แต่ยังเป็นคนแก้ปัญหาต่างๆ ให้กับข้าราชการตำรวจด้วย รวมทั้งกระบวนการยุติธรรมอย่างไรก็ตาม ก่อนหน้านี้ กรรมาธิการการตำรวจ สภาผู้แทนราษฎร ยังได้ประชุมเพื่อพิจารณาเรื่องร้องเรียน กรณีประชาชนในพื้นที่จังหวัดนครสวรรค์ ขอให้ย้ายสถานีตำรวจภูธรนิคมเขาบ่อแก้ว อ.พยุหะคีรี จ.นครสวรรค์ เพื่อหาแนวทางแก้ไขต่อไป.
นิโรธ ส.ส.นครสวรรค์ พปชร. ในฐานะประธาน กมธ.ตำรวจ ลงพื้นที่นครสวรรค์ ตรวจเยี่ยมให้กำลังใจ พร้อมรับฟังปัญหาจากข้าราชการตำรวจในพื้นที่ ยัน กมธ.ฯ พร้อมแก้ไขปัญหา 
พลังประชารัฐ,ส.ส.นครสวรรค์,นิโรธ สุนทรเลขา,กรรมาธิการการตำรวจ,ข้าราชการตำรวจ,รับฟังปัญหา,ประธานกรรมาธิการการตำรวจ,ข่าวทั่วไป